เรื่องร้องเรียน: ใบไม้จากต้นมะม่วงข้างบ้านร่วงมากทุกวัน สร้างความสกปรกให้กับบ้านดิฉันและละแวกใกล้เคียงโดยที่เจ้าของไม่เคยดูแลรับผิดชอบ
การดำเนินการของเจ้าหน้าที่: สำนักงานเขตประเวศโดยฝ่ายเทศกิจมอบหมายงานตรวจและบังคับการพื้นที่ 2 ตรวจสอบเหตุได้รับแจ้งกรณีเศษใบมะม่วงล่วงหล่นในที่สาธารณะและปลิวเข้าบ้านประชาชนบริเวณใกล้เคียงประชาสัมพันธ์กับทางเจ้าของต้นมะม่วงรับทราบถึงปัญหาดังกล่าวแล้ว ทั้งนี้หากยังไม่เป็นที่ยุติกรณีข้อพิพาทระหว่างบุคคลกับบุคคลเห็นควรแจ้งไปยังผู้ร้องให้ดำเนินการแจ้งความร้องทุกข์ที่สถานีตำรวจนครบาลท้องที่ตามกฎหมายที่เกี่ยวข้องต่อไป
ความเห็นของผู้แจ้ง: ขอบคุณที่มาดำเนินการให้ค่ะ ทั้งนี้ ก่อนหน้านั้นเราดำเนินการเก็บกวาดหน้าบ้านของเราให้สะอาดเรียบร้อยอยู่เสมอ วันนี้เจ้าหน้าที่มาอาจจะเห็นว่าเศษใบมะม่วงมีไม่มาก หากยังไม่ดีขึ้นจะทำตามที่แนะนำให้แจ้งความต่อไปค่ะ
พื้นที่: แขวงหนองบอน เขตประเวศ กรุงเทพมหานคร